钦定古今图书集成/明伦汇编/交谊典/第117卷 > 《轻薄篇》李益
## 钦定古今图书集成/明伦汇编/交谊典/第117卷 > 《轻薄篇》李益

豪不必驰千骑，雄不在垂双鞬。天生俊气自相逐，出
与雕鹗同飞翻。朝行九衢不得意，下鞭走马城西原。
忽闻燕雁一声去，回鞍挟弹平陵园。归来《青楼》曲未
卒，美人玉色当金樽。淮阴少年不相下，酒酣半笑倚
市门。安知我有不平色，白日欲落红尘昏。死生容易
如反掌，得意失意由一言。少年但饮莫相问，此中报
仇亦报恩。